Fil-Brazil Marina Silva, Ministru tal-Ambjent, irreżenjat. Il- li f'ittra ta' riżenja lil Lula da Silva, President, hi qalet li kienet qed tirreżenja għal raġunijiet personali. Qaltlu ukoll li għal xi żmien kienet qed issib diffikultajiet biex timplimenta l-politika ambjentali tal-Gvern Brażiljan. Jidher li r-riżenja tagħha oriġinat minn affarijiet oħra. L-istess BBC fil-fatt jgħid li l-President Brażiljan f'dawn l-aħħar ġimgħat ħatar Ministru ieħor biex jikkoordina l-implimentazzjoni tal-politika dwar l-Amazonia. Diġa hemm min beda jgħid li jittama li l-Ministru tal-Ambjent il-ġdid ma jkunx radikali daqs Marina ! Marina Silva kienet ilha Ministru għall-Ambjent mill-2002 meta Lula da Silva rebaħ l-ewwel elezzjoni presidenzjali. Marina daħlet fil-politika permezz tat-Trejdunjoniżmu fejn kienet taħdem spalla ma spalla ma Chico Mendes trejdunionista assassinat fl-1988. Hija mexxiet kampanji kbar kontra l-qerda tal-foresti u permezz ta' kampanji mhux vjolenti kienet strumentali biex ġew salvati ettari sħaħ ta' foresti mill-qerda tal-"iżviluppatur modern" . Marina Silva kellha l-fama li kienet iebsa ma dawn l-"iżviluppaturi" u fejn kienu neċessarji permessi ambjentali kienet tinsisti fuq kundizzjonijiet iebsa ħafna. Mhux diffiċli biex tifhem x'kien qed jiġri! żieda : Sadanittant, il-Guardian illum 15 ta' Mejju jitfa' iktar dawl fuq din ir-riżenja b'artiklu intitolat :
Tirreżenja l-Ministru tal-Ambjent tal-Brazil